Source: https://www.socpoist.sk/aktuality/59433c
Timestamp: 2020-08-15 16:29:14+00:00
Document Index: 7061859

Matched Legal Cases: ['§ 12', '§ 12', '§ 12', '§ 12', '§ 12', '§ 12', '§ 12']

Úprava tlačív Potvrdenie o dočasnej pracovnej neschopnosti
Bližšie informácie a vysvetlenie sú uvedené na tlačive Potvrdenie o dočasnej pracovnej neschopnosti v časti Informácie pre ošetrujúceho lekára. Správne vyplnenie uvedených položiek napomôže rýchlejšiemu preskúmaniu skutočností dôležitých pre posúdenie nároku na dávku, a tým aj urýchli samotné konanie o dávke. Za vyplnenie uvedených položiek a za ich správnosť zodpovedá ošetrujúci lekár, ktorý vystavuje tlačivo Potvrdenie o dočasnej pracovnej neschopnosti.
Tlačivo Potvrdenie o dočasnej pracovnej neschopnosti je doplnené o novú položku, ktorú vyplňuje ošetrujúci lekár a potvrdzuje tým, na základe ktorého ustanovenia § 12a zákona bola dočasná pracovná neschopnosť vystavená.
Položka 3 odkazuje na § 12a ods. 3 zákona a potvrdzuje, že dočasná pracovná neschopnosť sa začína dňom, v ktorom príslušný ošetrujúci lekár zistil chorobu, ktorá vyžaduje dočasnú pracovnú neschopnosť, resp. nasledujúcim dňom ak sa zdravotná starostlivosť poskytla zamestnancovi po odpracovaní jeho pracovnej zmeny.
Položka 4 odkazuje na § 12a ods. 4 zákona a potvrdzuje, že osoba bola uznaná za dočasne práceneschopnú spätne najviac tri kalendárne dni na základe lekárskeho nálezu lekárskej služby prvej pomoci alebo ústavnej pohotovostnej služby.
Položka 9 odkazuje na § 12a ods. 9 zákona a potvrdzuje, "pokračovanie dočasnej pracovnej neschopnosti", ak bola predchádzajúca dočasná pracovná neschopnosť ukončená a sú splnené podmienky zo zákona.
Položka 10 a 11 odkazuje na § 12a ods. 10 a 11 zákona a potvrdzuje dočasnú pracovnú neschopnosť osoby, ktorá má schválenú plánovanú ústavnú starostlivosť v cudzine resp. v inom členskom štáte EÚ.
Položka 14 odkazuje na § 12a ods. 14 zákona a potvrdzuje dočasnú pracovnú neschopnosť osoby liečenej ambulantne, v nadväznosti na predchádzajúcu neodkladnú starostlivosť spojenú s hospitalizáciou v cudzine.
Položka 15 odkazuje na § 12a ods. 15 zákona a potvrdzuje dočasnú pracovnú neschopnosť osoby liečenej ústavne, v nadväznosti na predchádzajúcu poskytnutú neodkladnú starostlivosť v cudzine.